Υπόψη κυρίου Κωνσταντίνου Φωτάκη

Αναπληρωτή Υπουργού Έρευνας και Καινοτομίας

Αξιότιμε κύριε Υπουργέ,

Θα θέλαμε να σας προσκαλέσουμε να πραγματοποιήσετε χαιρετισμό στη Διημερίδα που συνδιοργανώνουν το Goethe-Institut Athen, το Εργαστήριο Βιομηχανικής και Ενεργειακής Οικονομίας του Εθνικού Μετσόβιου Πολυτεχνείου και ο Οργανισμός Ανοιχτών Τεχνολογιών με θέμα “Research, Innovation and Entrepreneurship: A new agenda for the enhancement of structural competitiveness". Η εκδήλωση θα πραγματοποιηθεί στις 26 και 27 Νοεμβρίου 2018 στην αίθουσα εκδηλώσεων του Goethe-Institut Athen (Ομήρου 14-16, Αθήνα) και η ενότητα των χαιρετισμών θα λάβει χώρα τη Δευτέρα 26 Νοεμβρίου στις 3 μ.μ.

Η Διημερίδα περιλαμβάνει τα ακόλουθα 6 θεματικά πάνελ στα οποία θα συμμετάσχουν ομιλητές από την Ελλάδα και τη Γερμανία:

1. Επιχειρηματική και καινοτομική δραστηριότητα: Εμπειρικά στοιχεία από την Ελλάδα, τη Γερμανία και την Ευρώπη
2. Ενίσχυση των δημιουργικών και επιχειρηματικών δεξιοτήτων στην πρωτοβάθμια και δευτεροβάθμια εκπαίδευση
3. Ο ρόλος του Tech Coaching και άλλων θεσμικών μηχανισμών στη γεφύρωση του χάσματος μεταξύ της έρευνας και της καινοτομίας / επιχειρηματικότητας έντασης γνώσης
4. Η ισορροπία μεταξύ της προστασίας της πνευματικής ιδιοκτησίας και της ανοιχτής καινοτομίας
5. Έρευνα, Καινοτομία και Επιχειρηματικότητα: Η διάσταση της 4ης Βιομηχανικής Επανάστασης
6. Ο ρόλος της τεχνικής εκπαίδευσης και της μαθητείας στην ενίσχυση της καινοτομικής έντασης της οικονομίας

Βασικοί στόχοι της Διημερίδας είναι η ενδυνάμωση στον δημόσιο διάλογο του ζητήματος της έρευνας, της καινοτομίας και της επιχειρηματικότητας, η ανάπτυξη συνεργασιών για Benchmarking/Benchlearning, η διάδοση του μηνύματος ότι και στην Ελλάδα λαμβάνονται πρωτοβουλίες και πραγματοποιούνται δράσεις σχετικά με το συγκεκριμένο θέμα, καθώς και η ανάδειξη της ανάγκης για μια ευρωπαϊκή προσέγγιση αυτού του ζητήματος.

Σας ευχαριστούμε θερμά.

Με εκτίμηση,

|  |  |  |
| --- | --- | --- |
| Γιάννης ΚαλογήρουΔιευθυντής του Εργαστηρίου Βιομηχανικής και Ενεργειακής Οικονομίας του ΕΜΠ  | Dr. Matthias MakowskiΓενικός Διευθυντής του Goethe-Institut Athenκαι των Ινστιτούτων Goethe της Νοτιοανατολικής ΕυρώπηςGoethe-Institut Athen | Διομήδης ΣπινέλληςΠρόεδρος του ΔΣ του Οργανισμού Ανοιχτών Τεχνολογιών  |